**Ejerforeningen Søbyen Etape 2**

Bestyrelsesmøde tirsdag d. 20.06.2017 – kl. 19.00.

Deltagere: Ole Bøje (bestyrelsesformand), Lars Møller (næstformand), Charlotte Ladefoged Hansen og Jan Eriksen.

Fraværende: Betina Bollerup.

**Referat**

1. **Orientering fra formanden:**

* Formanden for Grundejerforeningen har forespurgt om ejerforeningens syn på opkrævning af bidrag til grundejerforeningen, idet ejerforeningen for etape 1 har ønsket at opkrævningen fremover sker hos de enkelte beboere. Ole Bøje har over for formanden for grundejerforeningen oplyst, at vi i vores ejerforening ikke har ønske om at bidraget opkræves hos de enkelte beboere frem for en enkelt opkrævning hos ejerforeningen. Dette vil alene skabe yderligere administration og forøge omkostningerne til opkrævning.
* Der har været en henvendelse fra en beboer omkring opsætning af skab i kælderrum med fastgørelse via nedborede bolte/skruer i betongulvet og samtidig opsætning af særskilt elinstallation til supplerende lys i kælderrummet. Bestyrelsen har, under iagttagelse af ejerforeningens vedtægter og husorden, ikke set sig i stand til at efterkomme anmodningen. Bl.a. også under iagttagelse af de kraftige revnedannelser som pt. er i gulvene i kælderrummene, jf. også nedenfor under 1 års gennemgang.

1. **Aktuelle punkter:**
2. Status på 1 års gennemgang.

1 års gennemgangen er gennemført og var overordnet set OK. Der bliver lavet en status med den byggesagkyndige som Ejerforeningen har allieret sig med i forbindelse med gennemgangen. Mangelliste er udarbejdet og reparationer påbegyndt. Enkelte punkter er der uenighed omkring og det skal afklares – herunder revnedannelser i gulvene i kælderrummene.

1. Lovpligtig serviceaftale elevatorer.

Der bliver lavet ny aftale i 2018, hvor vi forventeligt vil få flere check om året til samme pris som nu.

1. Dørautomatik hoveddøre.

Dette var et punkt på generalforsamlingen. Der er indhentet tilbud på automatiske døråbnere. En sådan løsning vil koste ca. 100.000 kr. i alt svarende til knap 3.600 kr. pr. lejlighed. Bestyrelsen har derfor valgt at sætte løsningen på ”stand by”.

1. Afkalkning af vand.

Der arbejdes på at indhente tilbud.

1. Trappeopgange, udbedring af skader.

Der undersøges pt. muligheden for at få lavet ”reparation” af ridser/afslag på væggene i trappeopgangene og samtidig få afvasket ”sorte striber” på væggene.

1. Rengøringsaftale.

Ejerforeningens rengøringsaftale vil blive afstemt med leverandøren af Betina fra bestyrelsen.

1. **Næste møde:**

Holdes hos Betina Bollerup, Søbyen 10, tirsdag d. 8. august 2017 - kl. 19.00.

1. **Eventuelt:**

* Lars Møller kan desværre ikke, som ellers tidligere meddelt, levere ”bagstoppere” til altanerne.
* Hvis der måtte springe en pære i elevatorerne har Lars Møller reservepærer liggende som kan benyttes uden beregning. Mail blot til Lars, hvis behovet opstår. Han er evt. også behjælpelig med at skifte pæren.
* Karl og Margrethe i Søbyen 10 har desværre ikke mulighed for at igangsætte/planlægge en sommerfest i år som det ellers blev aftalt på ejerforeningens generalforsamling i marts, da de pt. har meget om ørerne. Bestyrelsen foreslår derfor, at vi udsætter sommerfesten til næste år.